האושפיזין

האושפיזין הוא סרט קולנוע דרמטי-קומי ישראלי משנת 2004. את הסרט כתב שולי רנד וביים גידי דר. הסרט צולם במחנה שנלר ובבתי ראנד בירושלים, ומשתתפים בו, בין השאר, חלק מתושבי השכונה. הסרט הופק בהיתרים מיוחדים מרבנים[דרוש מקור]. במסגרת ההסכם עם הרבנים, הסרט לא הוקרן במהלך השבת בבתי הקולנוע. הסרט מתאר בצורה מדויקת למדי את האווירה וההווי בשכונות החרדיות בירושלים, תוך הצגת דמויות טיפוסיות ושילוב ביטויי דיבור אופייניים שנהגות מפי השחקנים. הופק בתמיכת קרן גשר לקולנוע רב תרבותי. השחקנים הראשיים בסרט הם שולי רנד ואשתו בזמן הסרט מיכל בת-שבע רנד. לצדם מופיעים שאול מזרחי, אילן גנני, אברהם אבוטבול ואחרים. שמו של הסרט מתבסס על מושג האושפיזין, הקשור בחג סוכות. משה הוא אברך חוזר בתשובה מחסידות ברסלב, נשוי למלי. הזוג חי בעוני באחת מהשכונות החרדיות של ירושלים ולא מצליח להביא ילדים לאור בעיות פוריות של מלי. בערב סוכות זוכים השניים בדרך נס לגמילות חסדים, המזמנת להם סוכה וכסף לצורכי החג בסך 1,000 דולר. משה רוכש בחלק מהכסף אתרוג מהודר ויקר במחיר 1,000 שקל. אבל עם הנס מועמדים השניים בניסיון קשה: יוסף ואליהו, אסירים נמלטים, שאחד מהם (אליהו) הוא חברו של משה מעברו העברייני באילת, מגיעים לירושלים ומתגלגלים לסוכתם של משה ומלי. (האסירים הם "האושפיזין" שעליהם רומז שם הסרט). עד מהרה נחשף אופיים הגס והנצלני, אולם משה ומלי מתעקשים למלא את מצוות הכנסת האורחים, בתקווה שהשם יגמול להם על כך. בסוף הסרט מלי נכנסת להיריון ויולדת בן, ואילו העבריינים יוסף ואליהו משלימים עם השינוי שעבר עמיתם משה. הסרט זכה לביקורות חיוביות בעיתונות הישראלית, תוך השוואה לסרטי חג המולד האמריקאיים. כמו כן בקרב הקהל זכה הסרט להצלחה, והיה אחד הסרטים הישראליים הרווחיים ביותר בשנת 2004. בין השאר משך הסרט לקולנוע קהל דתי רב שאינו נוהג בדרך כלל לצפות בקולנוע, בישראל ובארצות הברית. על תפקידו בסרט זכה שולי רנד בפרס אופיר לשחקן הראשי הטוב ביותר. הסרט היה מועמד לפרס אופיר גם בקטגוריות התסריט ושחקן המשנה (לשחקן שאול מזרחי), אך לא זכה. הסרט היה מועמד לפרס וולג'ין לקולנוע ישראלי בפסטיבל הקולנוע ירושלים, אך לא זכה. התסריט לסרט זכה בפרס על שם זבולון המר מטעם האגף לתרבות יהודית במשרד החינוך. הסרט ייצג את ישראל בפסטיבל הסרטים של רוטרדם, בינואר 2005. במאי 2005 הוקרן בפסטיבל הסרטים טרייבקה. אתר האינטרנט הרשמי של האושפיזין (באנגלית) "האושפיזין", במסד הנתונים הקולנועיים IMDb (באנגלית) "האושפיזין", באתר נטפליקס "האושפיזין", באתר AllMovie (באנגלית) "האושפיזין", באתר Rotten Tomatoes (באנגלית) "האושפיזין", באתר Box Office Mojo (באנגלית) "האושפיזין", באתר ספר הקולנוע הישראלי "האושפיזין", באתר Metacritic (באנגלית) "האושפיזין", באתר אידיבי "האושפיזין", במסד הנתונים הקולנועיים KinoPoisk (ברוסית) "האושפיזין", במיזם "אישים" לתיעוד היצירה הישראלית "האושפיזין" באתר "קרן הקולנוע הישראלי" ביקורות "האושפיזין", ביקורת על הסרט באתר "עין הדג" ביקורת ב"יעל מבקרת בקולנוע" ”אושפיזין” ציון דרך בקולנוע הישראלי – ביקורת מהטור היגיון בשיגעון של זאב גלילי, שהתפרסם במקור ראשון מרב יודילוביץ', הסרט החדש של שולי רנד לא יוקרן בשבת, באתר ynet, 7 ביולי 2004 אורי קליין, אתרוג אחד עם גורל עגום ושני אסירים נמלטים, באתר הארץ, 29 ביולי 2004 נעם סלע, ‏חסד מופלא, באתר גלובס, 12 ביולי 2004 אברהם כרמלי, איריס רביד–ימין, קולנוע בישראל, סיכום פעילות שנתית 2004–2005, המרכז למידע ולמחקרי תרבות, פברואר 2008, אדר א' תשס"ח, עמ' 8 עכבר העיר, סרטים של משה מזרחי וגידי דר יזכו בתמיכת קרן הקולנוע, באתר הארץ, 18 בינואר 2003 שהרה בלאו, כמה קב"א יש לקב"ה?, באתר nrg‏, 5 באוגוסט 2004 גואל פינטו, מספר שיא של 1.3 מיליון צופים לסרטים ישראליים ב-2004 - פי שניים מ-2003, באתר TheMarker‏, 19 בינואר 2005 גואל פינטו, מה זה בעצם אתרוג, באתר הארץ, 7 בדצמבר 2005 אורי קליין, זהב אופיר, באתר הארץ, 26 בספטמבר 2004 פבלו אוטין, ‏השופטים לא לקחו סיכונים, באתר גלובס, 18 ביולי 2004 מרב יודילוביץ', "אושפיזין" של שולי רנד זכה בפרס לתסריט ע"ש זבולון המר, באתר ynet, 13 בינואר 2004 דן פיינרו, רוטרדם, ‏רוטרדם מחכה לאושפיזין, באתר גלובס, 31 בינואר 2005 שירות גלובס, ‏טרייבקה ננעל, באתר גלובס, 1 במאי 2005